Jamsai

## Audition

แจ่มใส ปรากฎตัวเป็นลำดับที่ 10 ถูกแองเจิ้ลเลือกเข้าทีมสี่คนเป็นสี่ผ่านคนที่สองของซีซั่น เมื่อถึงเวลาเลือกเข้าทีมแจ่มใสตัดสินใจเลือกเข้าทีมเอลซ่า เป็นสมาชิกคนแรกของทีม

*"อีดวกกกกกกกกกกกกกกกกกกก ร่างในลิสอีกแล้วววววววววววววววว ยกค่ะๆๆๆๆ - แองเจิ้ลหรี่หันหน้า"*

*"แอบช้ำไปหน่อย แต่เลือกก็ได้ค่ะ น้องปั้นได้ - แองเจิ้ลโพลาร์"*

*"ป้าเอาคนนี้ค่ะ หนูเลือกร่างที่ป้าส่งขึ้นลิสท์ไป ดังนั้นมาอยู่ทีมป้าค่ะ ป้าต้องได้ เด็กในลิสท์ - แองเจิ้ลคารวย"*

*"พี่ไม่รู้จะพูดยังไงดี ก็แล้วแต่น้องตัดสินใจเลยคะ - แองเจิ้ลเอลซ่า"*

## Episode 1

แจ่มใส ธิดาแห่งธาตุไฟ ใช้ชีวิตอาศัยในความมืด หลบซ่อนตัวอยู่ไกลห่างจากผู้คน...เมื่อได้ยินเสียงสัญญาณขอความช่วยเหลือจากแม่ แจ่มใส ก็รู้สึกร้อนรุ่มยิ่งหนัก จากเดิมเธอต้องรวบผมของเธอ เพื่อสะกดหลังอันรุนแรงของไฟแห่งโลกันต์ที่เธอมีแต่ ณ ตอนนี้ ไม่มีความจำเป็นที่ต้องปิดบังพลังที่ยิ่งใหญ่อีกต่อไป เมื่อคนที่รักยิ่ง ตกอยู่ในอันตรายใหญ่หลวง เธอจะต้องสำแดงพลัง ให้ผู้ที่กล้ามาต่อกร ได้เจอกับพลังแห่งไฟ ที่ใครหน้าไหนก็หยุดไม่ได้!!! แจ่มใสกระชากยางมัดผมของเธอออก ผมน้ำตาลเข้มของเธอ แปรเปลี่ยนเป็นสีแดงแห่งไฟความเกรี้ยวกราดเข้าครอบงำ ไฟในตัวเปล่งประกายอย่างรุนแรง "ใครหน้าไหน มาทำแม่ของข้า มันต้องเจอ"

*"อยากเอาคะแนนที่หักออกจาก 3 คนข้างบนมาใส่เพิ่มให้คนนี้คับ โผล่มาครึ่งตัวแต่เอาอยู่มากๆ อารมณ์ภาพ นางแบบ โคตรชัด เลยแอบแปลกใจว่าตอนส่งงาน หนูคุยกับเพื่อนๆ 3 คนข้างบนไหม โดดเด้งมาคนเดียวเลย - ของพี่ใหญ่"*

*"คนนี้ดีมากเลยครับไฟมาเต็มทั้งไฟ อารมณ์ ท่าทาง สีหน้า ไม่ต้องกว้างหรือโชว์วิวอะไร แค่นี้เอาอยู่เลยครับ ผมสีน้ำตาลแดงของเธอพริ้วไหวทำให้ภาพสวย สายตาที่จิก ดีมากครับคนนี้ - วศิน"*

## Episode 2

เห็นใสๆ แบบนี้ แจ่มเป็นนักเคลื่อนไหวค่ะ อะไรที่ไม่ถูกไม่ควร แจ่มมักจะร่วมรณรงค์อยู่เสมอค่ะ ห้องราชดำเนิน ที่เป็นห้องการเมือง เป็นอีก 1 ห้อง ที่มีความคิดทางการเมืองที่หลากหลาย เรียกได้ว่าครบรส อ่านได้ทั้งวันค่ะ อย่างที่บอกว่าแจ่มเป็นนักเคลื่อนไหว แจ่มกับเพื่อนๆ ได้ข่าวและเจอกระทู้ว่าจะมีการจัดตั้งโรงงาน ที่มีอันตรายจากกัมมันตรังสี ซึ่งมันไม่ปลอดภัยต่อประชาชนมากๆ เลยนะคะเมื่อเริ่มมีเหล่าผุ้คน เดินขบวนประท้วง นักการเมือง ที่มีส่วนเกี่ยวข้องแจ่มไม่รอช้า เข้าร่วม Event นี้ทันทีค่ะ และแจ่มก็คอยอัพเดทสถานการณ์ลงในกระทู้ด้วยนะคะ

*"ทำได้ดีต่อเนื่องนะครับในภาพดูอารมณ์โกรธ เกรี้ยวกราด ต่อประท้วง แค่ก้าวข้ามรั้วแล้วหันมาก็สวยแล้วครับ จัดระเบียบร่างกายได้ดี ภาพอาจจะแคบไปหน่อยเลยเห็นองค์ประกอบภาพที่ช่วยสื่อถึงห้องราชดำเนินน้อยไปนิด แต่ที่ส่งมาก็ทำได้ดีครับ - วศิน"*

*"โอเคค่ะ บรรยากาศได้ ท่าโพสเริ่ด แบบว่ามาเป็นม็อบเพื่อประท้วงเรียกร้องอะไรสักอย่าง บรรยากาศดูดี มีเรื่องราวค่ะ ถ้าอธิบายเพิ่มเติมเกี่ยวกับแผ่นสีเหลืองที่ติดอยู่ที่ตูดจะสมบูรณ์มากขึ้นนะคะ คงจะไปประท้วงระฐมนตรีที่เกี่ยวกับสาธารณสุขหรือวิทยาศาสตร์แน่ๆ ค่ะ - กันยา"*

## Episode 3

แจ่มหยิบเอาความโดดเด่นของเล่มนี้มาคือ ชวนตะลึง และ ดาร์ค มาพร้อมกับเทรนด์ใหม่ ที่จะทำให้ทุกวัน รู้สึก Peek-A-Boo เคยไหมคะ เจ็บฟันคุดมาก แต่ไม่กล้าผ่า เคยไหมคะ ต้องรีบไปขูดหินปูนฟรี จากประกันสังคม ไหนจะอาการเหงือกบวม ฟันผุ แจ่มมั่นใจค่ะ วัยไหนๆ ก็กลัว "หมอฟัน" ธีมของเล่มนี้ คือ Alarmed อาการกลัวที่จะไปหาหมอฟัน - พบแฟชั่น Set Peek-A-Boo ที่จะเปิดเผยช่องเหงือกคุณมากกว่าที่เคย - พร้อมบทสัมภาษณ์หมอฟัน ที่ขึ้นชื่อว่าทำฟันได้เจ็บที่สุดทั่วโลก ในภาพจะเห็นว่าแจ่ม พร้อมจะเจอคุณหมอแล้วค่ะ มากับธีมหลอนๆ กับนิตยสารดาร์คๆ เทรนด์ใหม่กำลังมา อย่ารอช้า ไปหาหมอฟันกันค่ะ

*"ผมชอบปกนี้ดูเป็นการทำฟันที่ดูแฟชั่นบนปกมากๆ คอนเซ็ปดี ศักยภาพดี ดูดาร์กๆ และแปลกใหม่ดีอ่ะครับ เข้ากับเอกลักษณ์ของปกที่แนบมาได้ดีเลยครับ ถึงเทรนด์การทำฟันจะซาๆ ลงไปแล้วแต่ก็อาจจะดีขึ้นถ้าได้อ่านเล่มนี้ครับ - วศิน"*

*"ปกนี้มีเอกลักษณ์ชัดเจนและแจ่มใสก็ทำได้ดีเลยค่ะ เทรนด์คิดนอกกรอบแบบนี้เป็นสิ่งที่เมดี้กำลังรอ ขอบคุณที่ทำมาส่งค่ะ - เมเรดิธ"*

## Episode 4

แจ่มใสปรากฎตัวบนรันเวย์ด้วยลุคสง่างามในชุดเสื้อคอเต่าสีน้ำเงินลายพิมพ์กราฟฟิคแมทช์กับกางเกงขายาว พร้อมสเวทเตอร์ลายพิมพ์กราฟฟิคพร้อมประดับด้วยเครื่องประดับสีเงินและพู่สีกรมท่าให้ลุคสวยแกลม และรองเท้าปลายแหลมตกแต่งด้วยเครื่องประดับสีเงินเช่นกัน ชุดทั้งหมดทำจากการรีไซเคิลขวดน้ำยาเครื่องปรับอากาศ หนึ่งในตัวการทำลายน้ำแข็งในขั้วโลกเหนือ ผ่านกรรมวิธี Detox และ Eco Manufacturing ให้ชุดมีความนุ่มและรักษ์โลก ส่วนเครื่องประดับสีเงินที่ใช้กระป๋องน้ำอัดลมมาผ่านกรรมวิธีลดความคมและเพิ่มความวาวให้เป็นลุคสุดสวยแกลมได้ แขกรับเชิญของแจ่มใสคือเหล่าสุนัขพันธุ์ไซบีเรียนฮัสกี้ สุนัขที่มีถิ่นกำเนิดจาเกเขตเมืองหนาว ต่างก็ทราบดีว่าสุนัขได้ขึ้นชื่อว่าเป็นเพื่อนที่รู้ใจของมนุษย์ ได้เวลาที่มนุษย์ต้องตอบแทนเพื่อนร่วมโลกบ้างแล้ว

*"ลุคนี้สวยและเฉี่ยวค่ะ ดูดีมาก และดุดันเช่นกัน ชอบการนำเสนอชุดที่ดูธรรมดา แต่ทำให้รู้สึกว่ากันยาอยากซื้อใส่หรืออยากมีไว้ครอบครองนะคะ และชอบความสตรองของนางแบบมากๆ ค่ะ ถือว่าดีจริงๆ ค่ะ - กันยา"*

## Episode 5

แจ่มใสขอรำลึกถึงคุณแม่ Coco Chanel ผู้ให้กำเนิดแบรนด์แฟชั่นแถวหน้าของโลก Chanel สตรีผู้ต่อต้านขนบธรรมเนียมประเพณีของสาวฝรั่งเศสในยุคก่อนได้อย่างละมุนละม่อม ในปี 1913 ชาแนล เปิด boutique ของตัวเองขึ้น ในสมัยนั้นเสื้อผ้าดีไซน์ของชาแนล ดูแปลกตาแต่กลับเรียบหรูดูดีอย่างไม่น่าเชื่อ นอกจากเสื้อผ้าก็ยังมีหมวก กระเป๋า เครื่องประดับ ผ้าพันคอ รวมถึงน้ำหอม ตามประวัติ ชาแนล เป็นผู้หญิงที่มีความมั่นใจ เป็นตัวของตัวเอง และมีทัศนคติความคิดแบบหัวสมัยใหม่และพอค้นหารูป ชาแนล จากในอินเตอร์เน็ต จะพบผู้หญิงผมดำขลับ ตัดผมสั้นบ็อบ แววตาทรงพลัง ดูมีอำนาจ และเธอมักจะมีบุหรี่ข้างมือเสมอในหลายๆ ภาพถ่าย แจ่มใสจึงขออนุญาต นำบุคลิกของแม่ชาแนล มาเป็นภาพนี้ค่ะกับแจ่มใสในสไตล์ผู้ใหญ่ ที่ดูมีความมั่นใจค่ะ

*"เห็นแค่ภาพนึกไม่ออกนะคะว่าต้นฉบับเป็นใคร แต่พออ่านเสริมที่บรรยายมาก็พอจะมองเห็นแรงบันดาลใจได้บ้างค่ะ ชุดและพร็อบช่วยเสริมได้นิดหน่อยค่ะ - เมเรดิธ"*

*"ให้เรื่องของจริตและอินเนอร์ค่ะ ได้ตรงนี้ไป เพราะความมั่นใจ ความเป็นตัวของตัวเอง ความเป็นแฟชั่น ความทันสมัย ความเป็นหญิงเก่งกล้า แต่ในส่วนขององค์ประกอบและรายละเอียดอื่นๆ ก็น่าจะเป็นเรื่องของความเรียบหรูนี่แหละค่ะ อาจจะดูล้ำไปหน่อย หรือมันไม่ใช่เรียบหรูแบบโกโก้ - กันยา"*

## Episode 6

แจ่มมีพลังพิเศษคือสามารถ "สื่อสารกับธรรมชาติ" ได้ค่ะ ธรรมชาติในที่นี้หมายถึง ต้นไม้ พื้นดิน หิน ฯลฯ พวกเขาคือธรรมชาติที่ไม่มีปากเสียงค่ะ เมื่อสัมผัสกับพวกเขา แจ่มจะรับรู้ได้ว่า พวกเขาเป็นอย่างไร พวกเขาสามารถเตือนภัยธรรมชาติแก่มนุษย์ได้และเมื่อพวกเขาล้มป่วย แจ่มสามารถช่วยฟื้นฟู ด้วยการสัมผัส เพื่มอบพลังให้แก่พวกเขาค่ะ ในภาพแจ่มกำลังสื่อสารกับพวกเขา ดูสวย สงบ ไม่มีพิษภัยค่ะ

*"เมดี้รู้สึกไม่ต่างจากกรรมการทั้งสองคนค่ะ ภาพนี้สวยจริงถ้าเจอในโจทย์อื่นคงกดให้คะแนนสูงเลย แต่เมื่อมาในโจทย์นี้ภาพยังสื่อได้ไม่ถึงค่ะ ยังมองปฏิสัมพันธ์ระหว่างแจ่มใสกับธรรมชาติไม่ออก - เมเรดิธ"*

*"ก่อนอื่นภาพสวยมากกกก ตกแต่งมาอย่างสมบูรณ์ พลังที่ใช้อาจจะสื่อยากนิดนึง แต่คุณก็ทำได้ดีนะ การนอน สีหน้า อารมณ์มันดูเข้ากับธรรมชาติดีครับ อ่อนโยนรายล้อมด้วยธรรมชาติ คือพลังมันแปลกดีนะแต่สื่อยากพอมองไปมองมาเหมือนคุณมานอนให้ธรรมชาติรักษามากกว่าอ่ะครับ - วศิน"*

## Episode 7

แจ่มขอเสนอ...ไลฟ์ฟอร์ด ปารีส ซาลอน อาร์ตติสท์ พาวเวอร์ เซ็ตติ้ง สเปรย์ ไอเท็มสำหรับสาวๆ ให้ผมจัดทรงสวยได้แบบมือโปรอยู่ทรง เป๊ะ! นานถึง 24 ชั่วโมง พบกับคุณสมบัติพิเศษที่คุณต้องลอง

✅ ช่วยจัดแต่งทรงผมตามต้องการ
✅ ทำให้ผมแข็งอยู่ทรงสวย แต่ไม่กระด้าง
✅ อยู่ทรงยาวนาน 24 ชั่วโมง

หาซื้อได้ที่ SEVEN HEAVEN ใกล้บ้านเลยนะจ๊ะ ในราคาเพียง 199 บาท แจ่มมาในมาดนางแบบสาวสวย ผมลอนเป๊ะด้วยไลฟ์ฟอร์ด สเปรย์ เสริมสร้างความมั่นใจได้ยาวนานตลอดทั้งวัน

*"แก้ตัวจากวีคที่แล้วได้ดีนะครับ ภาพสวย โชว์ผมได้ดีโชว์สรรพคุณได้ค่อนข้างชัดเจน แต่ออกจะแต่งหน้าจัดไปหน่อย ภาพรวมเป็นแอดที่สวยน่าสนใจ มี Ref จริงแนบมาด้วย แต่สินค้าอาจจะไม่ได้แปลกใหม่หรือสร้างสรรค์เท่าไรครับ - วศิน"*

*"ผมเด่นสวยอยู่ทรงมากเลยนะคะ ตัวนางแบบไฮแฟชั่นจัดๆ เลย ลิงก์เข้ากับตัวผลิตภัณฑ์ได้ดีทีเดียวคะ ขายตรงๆ ไม่อ้อมค้อมคะ ที่จะขาดก็แค่สร้างสรรค์คะ เพราะมันไม่ได้มีอะไรต้องพลิกแพลงมากสำหรับแอดนี้ - ยาวใหญ่"*

## Episode 8

สวัสดีค่า Jamsai From Poland ค่า วันนี้แจ่มใส ขอนำเสนอ "ชุดประจำชาติโปแลนด์ค่ะ" หรือเรียกกันว่า Polish Folk Costumes นั่นเองค่ะ ตัวชุดลักษณะจะเป็นเหมือนเสื้อเชิ๊ตแขนยาว พร้อมเสื้อกั๊กปักลายสวยงาม กระโปรงบานเป็นชั้น สีสันสวยงามสดใส สาวๆ บางคนก็ตกแต่งผมด้วยโบว์หรือริบบิ้น แจ่มเลยนำจุดเด่นของชุดนี้มาถ่ายทอด รวมถึงเวลาใส่ชุดเรามักใส่กันในเทศกาล ที่รื่นเริงและมีความสุขจะเห็นได้ว่าในภาพ ทุกคนดูมีความสุข ดูสนุกสนาน และมีความภูมิใจได้ใส่ชุดประจำชาติของเราค่ะ รวมถึงชุดที่แจ่มใส่ก็เป็นชุดจาก MISBHV แบรนด์สตรีทจากโปแลนด์อีกเช่นกันค่ะ ^ ^ไม่สำคัญว่าภาพนี้จะถ่ายที่ไหน สำคัญที่ใจ และการแสดงออกถึงชาติของเราค่ะ

*"เป็นการเสี่ยงมากกกที่ส่งภาพที่มีหลายคนมา แล้วเอาตรงๆ ผมมองหาว่าคุณคือคนไหน ถึงคุณจะอยู่ตรงกลางแต่คุณโดนกลบมากๆ ทุกคนดูมีความสุขมากกว่าคุณซะอีกและสวยกว่าด้วย แต่เลือกชุดประจำชาติมามองปุ๊บก็รู้เลยว่าโปแลนด์ครับ - วศิน"*

*"ทีมวาไรตี้ค่ะ นำเสนอแบบผสมๆกัน ภาพรวมผลงานของทีมนี้ดูนิ่งๆค่ะ ไม่ค่อยได้หวือหวาโชว์ศักยภาพมากมายเท่าหลายๆคน โดยรวมจึงมีความลดหลั่นกันในทีมอยู่บ้าง เปิดคนแรกที่เซเลน่ากระเป๋าเด่นเชียวค่ะ ภาพดูมีเรื่องราวตามที่นำเสนอมานะคะ มองเป็นUSAได้ ด้านความสวยปานกลางค่ะ ไม่มากไม่น้อย ตามด้วยแจ่มใสภาพนี้มองเห็นได้ชัดว่าคืออะไร ไม่ต้องคิดซับซ้อน ขายโจทย์แบบตรงตัวแต่อาจจะเพราะมันดูลายตาและเบียดแน่นเกินไปจึงทำให้ภาพมันขาดจุดโฟกัส เลยไม่ได้ชวนมองหรือสะดุดตามากนัก อีกจุดที่น่าเสียดายคือภาพนี้ไม่น่ามีคำว่าชิคาโก้เลยเนอะ ปิดท้ายด้วยมาลัยวรรณไทยชัดเจนค่ะ มาลัยสวยในลุคนี้นะคะ เพียงแต่อยากให้เพิ่มอะไรอีกหน่อยค่ะ ส่วนตัวมองว่านิ่งไป - เมเรดิธ"*

## Episode 9

สำหรับละครเรื่องนี้ ญาญ่า อุรัสยา ได้บทที่ท้าทายมากคือต้องรับบทถึง 2 บทบาท นั่นคือ เภตรา ภาวดี นางเอกชื่อดัง ผู้มีความงามโดดเด่นจนได้รับฉายา "ไข่มุกแห่งเอเชีย" และ ร.ต.ท. รามิล ทุ่งพระเพลิง เจ้าของฉายา "ผู้หมวดมือเหล็ก" หัวหน้าทีมชุดปฏิบัติการพิเศษ "หน่วยพยัคฆ์พิฆาต" แล้วฟ้าก็บันดาลให้โชคชะตาของทั้ง 2 จะต้องสลับร่างกัน!! รามิลกลายเป็นเภตรา รูปลักษณ์ภายนอกของเภตรายังสวย เริ่ด สมฉายา เช่นเดิม แต่หากภายในเธอคือ รามิล สุดสตรอง ที่ถึงแม้หน้าตาจะสวยหวานขนาดไหน แต่ก็ยังทิ้งความแมนๆ ไปไม่พ้น และ 1 ในความแมน ที่เห็นบ่อยๆ ในละครเรื่องนี้ คือรามิล มักจะมีมอเตอร์ไซต์คู่ใจ ไปไหนไปกันและเมื่อมาอยู่ในร่างเภตราแล้ว ก็ยังมีมอเตอร์ไซต์ไว้ข้างกาย มอไซต์พังหรอ ผม เอ้ย เภซ่อมเองได้ค่ะ!!

*"ไม่ได้ใช้เรฟภาพเชื่อมโยงจากในละคร ใช้การตีความใหม่อีกแบบ แต่ก็ถือว่าสามารถทำให้เข้าใจได้นะคะ เมดี้มองออกค่ะว่านี่กำลังจะถ่ายทอดให้เห็นบทของ "เภตรา" เนื่องจากนางแบบในภาพอยู่ลุคส์ที่ผู้หญิงสวยไฮโซ แต่มาทำงานลุยๆแบบนี้ มันก็เหมือนรามิลในร่างเภตรา ในมุมนี้ถือว่าผ่านค่ะ ตัวภาพก็สวยในเกณฑ์ที่ใช้ได้เลยค่ะ - เมเรดิธ"*

*"ก็เรียกได้ว่าโอเคนะ คือถือว่าเป็นภาพที่สื่อถึงละครหรือตัวละครได้ในระดับหนึ่ง เพราะเป็นสาวเท่ (ในร่างของผู้ชาย) คือภาพของนางแบบลุคจะดูมีความเท่ๆ แมนๆ อยู่ คือภาพสวย ดูแล้วโอเค สลับล่างสวยๆ แต่ต้องมาทำงานแมนๆ - ตุลา"*

## Episode 10

ปัจจัยที่ 5 ของแจ่มใส คือ "เหล้า" ค่ะ ใช่ค่ะ อ่านไม่ผิด เพราะแจ่มคือสาวสวย ที่เป็นทายาทเจ้าของธุรกิจเหล้าส่งออก ทุกสูตรที่ออกวางตลาด แจ่มจะต้องชิม และทำความรู้จักกับมันค่ะ นั่นทำให้แจ่ม ขาดมันไม่ได้ จนกลายเป็นปัจจัยที่ 5ที่จะต้องลิ้มรสมันทุกวี่วันเพราะนอกจากความสุนทรีที่ได้จากการดื่ม แจ่มยังได้รายได้มหาศาลจากการจำหน่ายค่ะ ของดีแบบนี้ จะไม่ให้เทิดทูลได้ยังไงล่ะ
อย่างขวดนี้ แจ่มเลิฟมากค่ะ เป็นสูตรพิเศษของแจ่มเอง บอกเลยว่ารสชาติดีเด็ด ไม่เหมือนใคร ใครได้ลอง ขวดนี้รับรองว่าจะต้อง คลั่งไคล้จนต้องเป็นปัจจัยที่ 5 ของคุณอย่างแน่นอน

*"ภาพนี้ให้ความรู้สึกอารมณ์เดียวกับภาพของโซมะเลยค่ะ นำเสนอให้เห็นถึงปัจจัยได้ชัดเจนตรงไปตรงมา เพียงแต่ภาพอาจจะยังดูเพลย์เซฟถ้ามีลูกเล่นหรืออะไรบางอย่างเพิ่มเติม จะทำให้ภาพเกิดความน่าสนใจมากขึ้นค่ะ - เมเรดิธ"*

*"ถือว่าโอเคฮ่ะ มีอารมณ์คลั่งไคล้ หลงไหล หรือแบบนี่ล่ะ เพื่อนของของชั้น คือเหล้า เหล้า ต้องดื่ม ต้องกินทุกวัน ชอบตรงที่เอาขวดเหล้ามาแนบที่หน้านี่แหละฮ่ะ มันได้อารมณ์จริงๆ แบบชั้นรักของชั้น แต่ก็ติดนิดหน่อยตรงที่หน้าตา ถ้าจะดูหลงไหลคลั่งไคล้มากกว่านี้ได้อีกก็จะโอเค แต่การโพสท่า ถือขวดเหล้า มือไม้ สวยดีฮ่ะ - ตุลา"*

## Episode 11

Part 1 : หลายๆ คนคงจะรู้จักและเคยได้ยินชื่อ บ็อบ มาร์เลย์ ตำนานนักร้องเร็กเก้ชาวจาเมกา ที่มีชื่อเสียงไปทั่วโลก นอกจากนี้ มาร์เลย์ ยังเป็นนักเคลื่อนไหวทางการเมือง เขาสามารถเอาชีวิตรอดจากการพยายามลอบสังหารด้วยเหตุผลทางการเมืองในปี 1976 ต่อมาในปี 1978 เขาพยายามผลักดันในการยุติสงครามการเมืองภายในของจาเมกา ด้วยการจัดคอนเสิร์ตเพื่อสันติภาพ “วันเลิฟ” (One Love) ในเดือนเมษายน กิจกรรมต่างๆเปลี่ยนแปลงไปทุกปี ไม่ว่าจะเป็นการจัดคอนเสิร์ต Smile Jamaica, การบรรยาย, การแข่งขัน karoaoke และอื่น ๆ รวมถึงเยี่ยมชมพิพิธภัณฑ์ Bob Marley ในเมือง Kingston หรือเยี่ยมชมสุสานของ Marley ใน Ocho Rios เรียกได้ว่า เป็นงานที่อบอุ่น และโอบล้อมไปด้วยเสียงดนตรีสไตล์เร็กเก้ที่มีจังหวะสนุกสนาน ไพเราะเร้าใจ และเป็นกันเอง แจ่มเลยขอชวนน้อง "ปอกหัวหอมแล้วร้องไห้" ที่พี่สาวของแจ่มใสเคยไปชนะรายการหนึ่งด้วยกันมาไปเที่ยวจาไมก้าด้วยกัน เพื่อฉลองชัยชนะในครั้งนั้น ด้วยเทศกาลดนตรี ของบุคคลสำคัญระดับโลกค่ะ โดยในภาพแจ่มกำลังเต้นอย่างสนุกสนานไปกับเสียงเพลงค่ะ

Part 2 : เทพนิยายกริมม์ ที่หลายคนคุ้นเคยกันดี หลายคนรู้จักเวอร์ชั่น การ์ตูนและภาพยนตร์แต่น้อยคนนัก ที่ทราบว่า ต้นฉบับของสโนว์ไวท์ จริงๆ แล้วคือใคร สโนไวท์เป็นตำนานที่ได้แรงบันดาลใจมาจาก Margarete von Waldeck เคาน์เตสสาวชาวเยอรมัน บุตรสาวของพระเจ้าฟิลิปที่ 4 มาร์กาเร็ตถือกำเนิดในปี ค.ศ. 1533 เมื่ออายุได้ 16 แม่เลี้ยงของเธอ Katharina of Hatzfeld เกิดความอิจฉาในรูปร่างหน้าตาของลูกเลี้ยงสาวสวย เลยหาทางขับไล่ไปอยู่ที่ บรัสเซลล์ มาร์กาเร็ตได้พบรักกับเจ้าชาย ผู้ภายหลังดำรงตำแหน่งพระเจ้าฟิลิปที่สองแห่งสเปน อย่างไรก็ตาม ทั้งพ่อและแม่เลี้ยงต่างไม่เห็นด้วยกับความรักครั้งนี้ เพราะมองว่าเป็นปัญหาทางการเมือง ท้ายที่สุด มาร์กาเร็ตก็เสียชีวิตในวัยเพียง 21 ผลจากการชันสูตรพบว่า เธอโดนวางยาพิษ หลักฐานทางประวัติศาสตร์ชี้ไปที่พระเจ้าฟิลิปที่สอง แต่เมื่อเวลาผ่านไป นักประวัติศาสตร์หลายคนมองว่า...บางที ผู้อยู่เบื้องหลังอาจเป็นแม่เลี้ยงของมาร์กาเร็ตก็เป็นได้แจ่มขอถ่ายทอด หนึ่งในเหตุการณ์สำคัญของสโนว์ไวท์ นั่นคือหลังจากที่พรานป่าไว้ชีวิตเธอ เธอได้พบกับเหล่าคนแคระ พวกเขาให้ที่พัก ให้อาหารแลกกับการที่เธอต้องคอยดูแลบ้านให้พวกเขา ตอนที่พวกเขาไปทำงาน ตอนที่สโนว์ไวท์ต้องเฝ้าบ้านคนแคระอยู่คนเดียวนั้น เธอดูแลบ้านคนแคระได้อย่างสวยงาม ประหนึ่งวังที่เธอเคยอยู่ ในนิทานเล่าว่ากว่าจะถึงจุดไฮไลต์ ที่สโนว์ไวท์กินแอปเปิลเข้าไป แม่เลี้ยงได้ปลอมตัวมากมายหลายครั้ง เพื่อที่จะวางยาเธอ แต่ไม่สำเร็จ แต่สุดท้ายแม่เลี้ยงใช้กลอุบายว่าจะกินแอปเปิลอึกด้าน เธอจึงได้กินนั่นเอง สโนว์ไวท์คนงาม ผู้มีผิวขาวราวหิมะ กัดแอปเปิลลูกนั้นด้วยความใสซื่อ และพิษจากยาพิษร้ายค่อยๆ ซึมซับเข้าสู่ร่างกายเธอ ลูกแอปเปิลหล่นกลิ้งไปบนพื้น และถึงแม้เธอจะกำลังสิ้นใจ เธอก็ยังดูสวยงามสง่าอยู่ดี

Part 3 : ไพ่จักรพรรดิใบนี้เป็นไพ่ที่บ่งบอกถึงคนที่มีลักษณะของความเป็นพ่อ เป็นคนที่นิ่ง มั่นคง พร้อมดูแลปกป้องทุกคนด้วยกำลังและความสามารถที่มี อาจดูเป็นคนแข็งๆ เป็นคนตรงๆ ไม่อ่อนโยน อ่อนหวาน แต่ก็มีความมั่นคง และจริงใจ แจ่มหยิบลักษณะภาพของไพ่มาถ่ายทอดค่ะ นั่นคือภาพของจักรพรรดิ ที่มีความเข้มแข็ง โดยแจ่ม โพสท่ายืนนิ่ง แต่ดูสตรอง น่าเกรงขามมีมงกุฎแบบจักรพรรดิสวมใส่ เครื่องแต่งกายแบบราชวงศ์ สมกับเป็นไพ่จักรพรรดิ และองค์รวมของภาพที่ดูชวนพิศวง เข้ากับความเป็นไพ่ทาโร่นั่นเองค่ะ

Part 4 : ใน MV เล่าเรื่องแม่หรี่ตอนสมัยสาวๆ ที่ตอนนั้นเป็นสก๊อยตัวแม่ ได้พบรักกับหนุ่มตาหวานคนหนึ่ง ซึ่งแรกๆ 2 คน มีความสุข Happy กันแบบมากๆ ไปทำนู่นทำนี่ด้วยกัน แสดงความรักกันอย่างโจ่งแจ้ง ตรงไปตรงมา มี sex รวมถึงเสพยาด้วยกันและอีก 1 ซีนที่แจ่มประทับใจ คือซีนที่แม่หรี่ร้องเพลงอยู่ตรงเงาที่จากต้นเพลงดูสดใสมีความสุข เฟ้อฝัน จนค่อยเปลี่ยนอารมณ์ เป็นผิดหวังและซึมเศร้าในช่วงท้ายที่ต้องเลิกรากันด้วยความรุนแรง

*"นี่แหละค่ะ ที่น้องตามหา การฉีกออกมา ถึงทำตามเอ็มวีบ้าง แต่ก็มีคอนเซปเพิ่มเติมให้กรรมการค้นหา น้องหลินว่าเป็นรูปที่น่าสนใจเลยทีเดียว ศักยภาพนางแบบได้ รูปสวย ผ่านค่ะ - หลิง"*

*"ถือว่าใช้ได้ฮ่ะ เกี่ยวกับความเข้มแข็ง มั่นคง แข็งแกร่ง ตรงโจทย์บนหน้าไพ่อยู่เหมือนกัน เสื้อผ้าหรู อลังการ เหมาะเป็นราชา แต่เสียดายไปนิดที่ภาพอาจจะดูไม่ชัดเจนและเบลอๆ ไป มันเลยดูแล้วรู้สึกเหมือนกับว่ามันเป็นอีกบรรยากาศ - ตุลา"*

## Episode 12

Part 1 - ถ่ายภาพโดยจะต้องนำเสนอ "สัญลักษณ์" บนโลกนี้มันมีสัญลักษณ์ที่สื่อความหมายตั้งมากมายนะคะ อยากให้สาวๆ เลือกสัญลักษณ์ที่น่าสนใจ มานำเสนอและตีความหมายมันออกมาเป็นรูปธรรมค่ะ สัญลักษณ์ หรือ เครื่องหมาย (Symbol) โดยพื้นฐานหมายถึง สิ่งที่ใช้แทนความหมายของอีกสิ่งหนึ่งหรือถ้าจะกล่าวให้ลึกลงไปอีก สัญลักษณ์ หมายถึง วัตถุ อักษร รูปร่าง หรือสีสัน ซึ่งใช้ในการสื่อความหมายหรือแนวความคิดให้มนุษย์เข้าใจไปในทางเดียวกัน อาจจะเป็นรูปธรรมหรือนามธรรมก็ได้ ในทางปรัชญามักมีคำนิยามว่า ทุกสิ่งทุกอย่างในธรรมชาติหรือแม้ในจักรวาล สามารถแทนได้ด้วยสัญลักษณ์ทั้งสิ้นและอีก 1 สัญลักษณ์สากล ที่ถึงแม้จะไม่ได้ใช้แบบทางการตามท้องถนน หรือสถานที่ราชการแต่มันคือสัญลักษณ์ที่ทุกประเทศ ทุกเชื้อชาติ เข้าใจกันทั่วทั้งโลก นั่นคือสัญลักษณ์ รูปหัวใจค่ะ แจ่มจึงนำสัญลักษณ์หัวใจ ❤ ถ่ายทอดออกมาเป็น Photoshoot แบบไฮแฟชั่น โดยแจ่มสวมใสเดรสยาว สวยอลังกาล สีแดงสด สีแห่งหัวใจและสื่อความรักอันร้อนแรง เย้ายวนใจ เปลี่ยนกระโปรงสุ่มยาวแบบทั่วไป เป็นกระโปรงสุ่มรูปหัวใจ ❤
ดูสวยงามแบบ 'Haute Couture' เสนอสัญลักษณ์หัวใจ อย่างตรงไปตรงมา สื่อถึงความยิ่งใหญ่และสวยงามของสัญลักษณ์หัวใจ
แจ่มมาพร้อมกับศักยภาพความเป็นนางแบบที่ละสายตาไม่ได้ เพราะหัวใจเรามีเพียงดวงเดียว ฉะนั้นเราต้องประคับประคองหัวใจ ❤ ของเราให้ดีและมีความหมายที่สุดนะคะ

Part 2 - เมื่อแจ่มใสชนะ The Wow เป็นคนที่ 3 ของ Pantip แล้วนั้น สิ่งที่แจ่มจะทำหลังจบรายการ คือ ยิ้มรับความสุขของความสำเร็จเพราะตลอดการแข่งขันเราอยู่ภายใต้ความกดดันต่างๆ นาๆ มากมายเล่มนี้ เป็นการปลดปล่อยความเป็นเดอะว้าวอย่างแท้จริง แจ่มจะมาเชิญชวนผู้อ่านร่วมฉลองความสำเร็จที่งดงามไปด้วยกันค่ะ โดยภายในเล่ม จะพบกับบทสัมภาษณ์แบบ Exclusive ของแจ่มใสเอง ในด้านไลฟ์สไตล์ ทัศนคติ รวมถึงทริคแต่งตัว แต่งหน้า สุดชิค ที่ต้องห้ามพลาดเลยล่ะค่ะ รวมถึงบทสัมภาษณ์จากแองเจิ้ลทั้ง 4 ที่จะมาให้ข้อคิดดีๆ มากมาย และบทสัมภาษณ์เพื่อนๆ ผู้เข้าแข่งขันทุกคนเลยค่ะ นอกจากบทสัมภาษณ์แล้ว ในเล่มยังรวม Photoset Style การแต่งตัวของเพื่อนๆ จากผลงานฝีมือการถ่ายโดยแจ่มใสเองด้วยค่ะ เรียกได้ว่าเล่มนี้ จะเป็นเล่มแห่งแฟชั่น ความสุข สนุกสนาน และแจ่มใสมากๆ อย่างแน่นอนค่ะ ให้สมชื่อ WOW Magazine Society ที่เน้นเนื้อหานำเสนอด้านแฟชั่นและไลฟ์สไตล์ในชีวิตประจำวันและเพราะเรามาในคอนเซ็ปต์ Gorgeous Celebration ที่จะนำเสนอความสวยงามทางแฟชั่น ข้อคิดดีๆ สำหรับผู้อ่าน รวมถึงแฟชั่นแกลมๆ รับฤดูหนาว เช่นแฟชั่น Cover ที่แจ่มสวมใส่ชุดขนเฟอร์ คอลเลคชั่นหน้าหนาว ต้อนรับเดือน November ที่เรียกได้ว่า เป็นเดือนที่จะเข้าสู่ฤดูหนาวอย่างแท้จริงค่ะ

Part 3 - แบรนด์เสื้อผ้าชั้นนำจากสวิสเซอร์แลนด์ ที่นอกจากเสื้อผ้า กระเป๋า รองเท้าแล้ว BALLY ก็มีไลน์แว่นกันแดด ออกมาให้เหล่าแฟชั่นนิสต้าเลือกช็อปกันอยู่เสมอค่ะ และคอลเลคชั่น Winter ของ BALLY ก็ค่อนข้างสวย และน่าสนใจมากๆ ค่ะ สำหรับฤดูหนาวนี้ แจ่มจะมาขายแว่นตารับหน้าหนาวกับแว่นตาสีเงินสุดเฉี่ยว ที่ใครเห็นเป็นต้องเหลียวหลังกับ Ad มี่สื่อให้เห็นถึงโลเคชั่นแห่งฤดูหนาว กับการถ่ายฉาก Outdoor ตามสไตล์ BALLY ค่ะ

Part 4 - คลิปนี้ค่อนข้างจะโชว์ "เสน่ห์" ของแจ่มใสในอีกมุมนึงออกมาได้ดีเลยล่ะค่ะ หลายๆ คนอาจจะคิดว่า แจ่มดูเป็นสาวหวานๆ เรียบๆ ไม่มีอะไรหวือหวา บางมุมแจ่มเป็นสไตล์นั้นค่ะ แต่ในคลิปนี้จะเสนอเสน่ห์ของแจ่มในอีกมุมให้ได้เห็นกันค่ะ โดยคลิปนี้ แจ่มนำเสนอในรูปแบบ Vlog Lifestyle ที่แจ่มไปเที่ยวที่ชิคาโกมาค่ะ พาดูชีวิตคนเมืองนี้ ของกิน แหล่งท่องเที่ยว รวมไปถึงสถาปัตยกรรม และแฟชั่นค่ะ และทุกคนจะได้เห็นความเฉี่ยว เปรี้ยว ซ่าของแจ่มใสกับลุคผมสั้นสุดเฟียส ที่จะทำให้ละสายตาไปไม่ได้เลยล่ะค่ะ ขอบอกเลยว่า ทุกวินาทีในคลิป ต้องพายิ้มตามแน่ๆ และไม่น่าเบื่ออย่างแน่นอนค่ะเพราะแจ่มใช้กล้องและมุมมองในการถ่ายที่หลากหลาย เพื่อความสุขของผู้ชมค่ะ และนอกจากความเพลิดเพลินจากการชมสถานที่ท่องเที่ยวแล้ว คลิปนี้แจ่มยังโชว์ศักยภาพนางแบบอย่างเต็มที่เลยค่ะ ไม่ว่าจะเดินแบบ แบบทุกที่คือรันเวย์ และเล่นกับกล้อง แบบหลากหลายแอ็คอีกด้วย ดูจบแล้ว อยากไปเดินเที่ยวชิคาโกกับแจ่มเลยใช่มั้ยคะ

Part 5 - แจ่มและแองเจิ้ลเมดี้ มาในคอนเซ็ปต์ 2 สาวร็อคสุดเฟียสแสบแห่ง New York ที่จะมาปลุกพลังแห่งแฟชั่น แบบชาวร็อค ให้ลุกโชนและร้อนแรงกว่าที่เคย แจ่มใสกับภาพจำ personality แบบหวานใส สไตล์เจ้าหญิง แองเจิ้ลเมดี้กับภาพจำแบบควีน หญิงสาวระดับสูง ดูแพงทุกย่างก้าว แจ่มจึง Change เราทั้ง 2 เป็นแก๊งค์สองสาวแสบ สุดแซ่บ ที่ต้องบอกว่าความแรง เปรี้ยว ซ่า ท้าชน จนต้องหลบ จาก EP 1 แจ่มคือเทพธิดาแห่งไฟ ร้อนแรง เกรี้ยวกราด มาสู่ EP Final ที่แจ่มขอควงคู่กับแองเจิ้ลเมดี้ ที่จะมาแผดเผาแมนฮัตตันให้สั่นสะเทือน ด้วยเปลวไฟของเราทั้งสองค่ะ

Part 6 - สำหรับลุคเข้ารายการในวันนี้ แจ่มมาในชุดสูทสีขาวสะอาดตา เพื่อสื่อถึง Jamsai Original หลังจากที่เห็นแจ่มในหลายๆ แบบในงานต่างๆ ที่ผ่านมา Jamsai Original คือแจ่มใสที่ใสๆ เข้าถึงง่าย เป็นกันเอง อ๊องๆ ไปบ้าง แต่ไม่มีพิษภัยค่ะ และที่เลือกชุดนี้ คือดูสวย สมาร์ท เหมาะกับกาลเกศะ เหมาะกับรูปแบบรายการ ที่ถึงแม้จะไม่ได้ทางการมาก แต่ก็ไม่ถึงกับสบายๆ จนเกินไปค่ะ